ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1955-Լ ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. ՀՀ պաշտպանության նախարարություն
	22.04.2026 թ.

	
	N ՊՆ/03/5445-2026

	Առաջարկություններ չկան։
	

	2.  ՀՀ ներքին գործերի նախարարություն
	23.04.2026 թ.

	
	N 43/6/116541-26

	Առաջարկվում է վերանայել նախագծի 1-ին կետի 6-րդ ենթակետով լրացվող 13.1-ին կետը, որով Միասնական սոցիալական ծառայության պետին վերապահվում է իրավական ակտ ընդունելու լիազորություն՝ հաշվի առնելով «Նորմատիվ իրավական ակտերի մասին» օրենքի 2-րդ հոդվածի 1-ին մասի 3-րդ, 5-րդ և 6-րդ կետերի պահանջները։
	Ընդունվել է։
Նախագծի 1-ին կետի 6-րդ ենթակետը խմբագրվել է։

	3.  ՀՀ ազգային անվտանգության ծառայություն
	29.04.2026 թ.

	
	N 11/645

	Առաջարկություններ չկան։
	

	4. ՀՀ էկոնոմիկայի նախարարություն
	06.05.2026 թ. 

	
	N 01/10621-2026

	Նախագծով նախատեսվում է, որ շահառուն համաձայնություն է տալիս իր տվյալների ստուգման համար այն դեպքերում, երբ տեղեկատվության ստացումը հնարավոր չէ իրականացնել ինքնաշխատ եղանակով: Այս համատեքստում կարևորում ենք համապատասխան մարմինների  կարծիքները (ՊՆ, ՆԳՆ, ԱԱԾ և այլն):

Նախագծի 6-րդ կետով սահմանվում է վերջին տասը տարվա ընթացքում առնվազն 2 տարվա բիզնես դասընթացների կազմակերպման և ուղեկցման փորձի պահանջ: Առաջարկում ենք հստակեցնել իրականացվող գործունեության որակական չափորոշիչները՝ մրցակցային միջավայրի ապահովման համատեքստում։
Հաշվի առնելով, որ կազմակերպությունները շահառուների ընտրությունը կատարելու են գնահատողական չափանիշների հիման վրա՝ մասնավորապես ձեռնարկատիրական գործունեության իրական հնարավորությունների և կարողությունների գնահատմամբ, ուստի առաջարկում ենք սահմանել ընտրության նվազագույն միասնական չափորոշիչներ, ինչպես նաև դիտարկել բողոքարկման մեխանիզմի ներդրման հնարավորությունը: Գործարար ծրագրերի գնահատման նպատակով աշխատանքային խմբի ձևավորումը պահանջում է գնահատման հստակ մեթոդաբանության սահմանում, ինչպես նաև շահերի բախման հնարավոր ռիսկերի կանխարգելում, հատկապես՝ հաշվի առնելով, որ խմբում ներգրավվելու են նաև կազմակերպության ներկայացուցիչներ:











Միաժամանակ, նախագծով սահմանվում են շահառուի կողմից ստացված ֆինանսական միջոցների վերադարձման հիմքերը։ Այդ տեսանկյունից նպատակահարմար է հստակեցնել նշված հիմքերով ֆինանսական միջոցների վերադարձման գործընթացի կարգավորումները։

Ծրագրի արդյունավետության գնահատելիությունն ապահովելու նպատակով առաջարկում ենք, հնարավորության դեպքում, սահմանել հաշվետվությունների միասնական ձևաչափեր և արդյունքային հստակ ցուցանիշներ։
	Ընդունվել է ի գիտություն:
Նախագիծը ներկայացվել է կարծիքի համապատասխան մարմիններ։

Չի ընդունվել։
Հաշվի առնելով, որ ծրագրի իրականացումը նախատեսվում է օֆերտայի պայմանագրերի հիման վրա՝ մրցակցային միջավայրի ապահովման անհրաժեշտությունը բացակայում է։ Միաժամանակ, շահառուների՝ ձեռնարկատիրական գործունեություն իրականացնելու հնարավորությունների և կարողությունների գնահատման գործընթացը վերապահվել է մասնագիտացված կազմակերպությանը՝ հաշվի առնելով այն հանգամանքը, որ վերջինս պետք է ունենա համապատասխան փորձ և կարողություն՝ ճիշտ գնահատելու ու կատարելու նպատակային ընտրություն։ Բացի այդ, գործարար ծրագրերի գնահատման մեթոդաբանության սահմանումը նույնպես գտնում ենք ոչ նպատակահարմար, քանի որ այդ գործառույթը վերապահվել է աշխատանքային խմբին։ 

Ընդունվել է։
Նախագծի 1-ին կետի 8-րդ ենթակետով լրացվող 20.1-ին կետը խմբագրվել է։

Ընդունվել է ի գիտություն։
Ծրագրի արդյունավետության գնահատումն իրականացվում է ՀՀ աշխատանքի և սոցիալական հարցերի նախարարի կողմից հաստատված մեթոդաբանությամբ։

	5. ՀՀ արդարադատության նախարարություն
	30.04.2026 թ. 

	
	N /27.0.1/22318-2026

	1․ Նախագծի 7-րդ կետով կատարվող փոփոխության համատեքստում առաջարկում ենք պարզաբանել դրական եզրակացություն ստացած գործարար ծրագրերը տարածքային կենտրոն ներկայացնում է կազմակերպությունը, թե աշխատանքային խումբը։
	Ընդունվել է ի գիտություն։
Նախագծի 1-ին կետի 7-րդ ենթակետը խմբագրվել է։

	2. Նախագծի 8-րդ կետով սահմանվում են նոր կարգավորումներ շահառուների կողմից ֆինանսական միջոցների վերադարձի վերաբերյալ։
Այս կապակցությամբ հայտնում ենք, որ «Նորմատիվ իրավական ակտերի մասին» օրենքի 28-րդ հոդվածի 2-րդ մասի համաձայն՝ անձի իրավական վիճակը վատթարացնող օրենքները և այլ իրավական ակտերը հետադարձ ուժ չունեն, իսկ անձի իրավական վիճակը բարելավող օրենքները և այլ իրավական ակտերը հետադարձ ուժ ունեն, եթե դա նախատեսված է այդ ակտերով:
Ուստի ելնելով վերոգրյալից՝ առաջարկում ենք անցումային դրույթներով սահմանել, որ Նախագծի 8-րդ կետով սահմանված կարգավորումները չեն տարածվում մինչև սույն որոշումն ուժի մեջ մտնելը ծրագրի շրջանակներում արդեն իսկ աջակցություն ստացած շահառուների վրա։
	Ընդունվել է։
Նախագծի 2-րդ կետը խմբագրվել է։

	6. ՀՀ ֆինանսների նախարարություն
	11.05.2026 թ. 

	
	N 01/34/11952-2026

	Առաջարկություններ չկան։

